Legal Document

Category: 39

Text:
35. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 8518/8/9/1-ιβ  της 14-19 Απρ. 1999   (ΦΕΚ Β΄ 417)  Κριτήρια, δικαιολογητικά και διαδικασία έγκρισης σύνδεσης συστημάτων συναγερμού με Αστυνομικές Υπηρεσίες.  Έχοντας υπόψη: 1.Τις διατάξεις του άρθρ. 13 του Νόμ. 2622/1998 «Υπηρεσίες Συνοριακής Φύλαξης - Δήλωση περιουσιακής κατάστασης αστυνομικών και άλλες διατάξεις» (Α΄ 138). (Μετά τη σελ. 24,91084) Σελ.  24,91085 Τεύχος 1336 Σελ. 105 Οργανικές Διατάξεις Ελληνικής Αστυνομίας 4.ΑΑ.α.31-35   990 2.Τις διατάξεις του άρθρ.29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154) και αντικαταστάθηκε με το άρθρ. 1 του Νόμ. 2469/1997 (Α΄ 38). 3.Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Κριτήρια αξιολόγησης. Άρθρ.1.-1.Κατά την αξιολόγηση των αιτήσεων σύνδεσης συστημάτων συναγερμού με Αστυνομικές Υπηρεσίες ή συνέχιση αυτής, λαμβάνονται υπόψη τα ακόλουθα κριτήρια: α. Ο σκοπός χρήσης και το είδος των ασκουμένων δραστηριοτήτων στον υπό σύνδεση χώρο, σε συνδυασμό με την ανάγκη προστασίας του. β. Η δυνατότητα φρούρησης του χώρου με ιδιωτικό προσωπικό ασφαλείας. γ. Τυχόν εκδήλωση προηγούμενων εγκληματικών ενεργειών στρεφομένων κατά του υπό σύνδεση χώρου. δ. Οι δυνατότητες των Αστυνομικών Υπηρεσιών υποδοχής των συνδέσεων σε συνδυασμό με τις λοιπές ανάγκες τους (όπως επάρκεια χώρου, διαθέσιμο προσωπικό και μέσα). ε. Η θέση του υπό σύνδεση χώρου, καθώς και η απόστασή του από την πλησιέστερη Αστυνομική Αρχή. στ. Η δημιουργία προβλημάτων κατά το διάστημα τυχόν προηγούμενης σύνδεσης. Δικαιολογητικά. Άρθρ.2.-1.Για τη χορήγηση έγκρισης (άδειας) σύνδεσης συστημάτων συναγερμού με Αστυνομικές Υπηρεσίες, υποβάλλονται από τον ενδιαφερόμενο στο Τμήμα Ασφαλείας και όπου δεν υπάρχει, στο Αστυνομικό Τμήμα της περιοχής όπου βρίσκεται ο χώρος στον οποίο πρόκειται να εγκατασταθεί το σύστημα συναγερμού, τα ακόλουθα δικαιολογητικά: α. Αίτηση, στην οποία αναφέρονται τα πλήρη στοιχεία ταυτότητάς του, προκειμένου δε περί εταιρείας, η επωνυμία αυτής και τα στοιχεία του εκπροσώπου της, το είδος της ασκουμένης επαγγελματικής δραστηριότητας, η διεύθυνση και ο ακριβής προσδιορισμός του χώρου εγκατάστασης του συστήματος συναγερμού, καθώς και ο σκοπός χρήσης και το είδος της ασκουμένης στον υπό σύνδεση χώρο δραστηριότητας. β. Έγκριση καταλληλότητας (έγκριση τύπου) του συστήματος συναγερμού από το Υπουργείο Μεταφορών και Επικοινωνιών ή το Υπουργείο Ανάπτυξης.  Σελ.  24,91086 Τεύχος 1336 Σελ. 106 γ. Περιγραφή διπλωματούχου μηχανικού για τα τεχνικά χαρακτηριστικά και τον τρόπο λειτουργίας του. δ. Βεβαίωση του ΟΤΕ για την έγκριση σύνδεσης του συστήματος συναγερμού μέσω ευθείας γραμμής του. Η εν λόγω βεβαίωση δεν απαιτείται προκειμένου περί ασυρμάτων συστημάτων συναγερμού, η σύνδεση των οποίων με τις Αστυνομικές Υπηρεσίες πραγματοποιείται με την εγκατάσταση του συστήματος λήψης (δέκτης - τροφοδοτικό - κεραία) σε κατάλληλο χώρο αυτών. ε. Σχεδιάγραμμα διπλωματούχου μηχανικού στο οποίο εμφαίνεται ο χώρος προστασίας και ο τρόπος πρόσβασης σ’ αυτόν. στ. Υπεύθυνη δήλωση του άρθρ. 8 τ6ου Νόμ. 1599/1986 για τον ορισμό υπεύθυνου χειριστή - συντηρητή του συστήματος, καθώς και του αναπληρωτή του, με τη διεύθυνση κατοικίας και τον αριθμό τηλεφώνου τους. ζ. Αποδεικτικό καταβολής του τέλους που προβλέπεται από τη διάταξη του πρώτου εδαφίου της παρ. 3 του άρθρ. 13 του Νόμ. 2622/1998 (Α΄ 138). η. Οποιοδήποτε έγγραφο από το οποίο αποδεικνύεται η νόμιμη χρήση του χώρου στον οποίο πρόκειται να εγκατασταθεί το σύστημα συναγερμού. θ. Σε περίπτωση άσκησης επαγγελματικής δραστηριότητας, βεβαίωση έναρξης αυτής της οικείας Δ.Ο.Υ. 2.Για τη συνέχιση σύνδεσης συστημάτων συναγερμού με Αστυνομικές Υπηρεσίες υποβάλλονται από τον ενδιαφερόμενο στις Υπηρεσίες της προηγούμενης παραγράφου, εντός του προτελευταίου από τη λήξη της σύνδεσης μήνα, τα ακόλουθα δικαιολογητικά: α. Αίτηση, στην οποία αναφέρονται τα στοιχεία του εδαφίου α΄ της προηγούμενης παραγράφου. β. Φωτοαντίγραφο της απόφασης με την οποία εγκρίθηκε η υφιστάμενη σύνδεση ή η συνέχιση αυτής. γ. Υπεύθυνη δήλωση του άρθρ. 8 του Νόμ. 1599/1986 ότι δεν έχουν μεταβληθεί οι προϋποθέσεις βάσει των οποίων χορηγήθηκε η έγκριση σύνδεσης. 4.ΑΑ.α.35 Οργανικές Διατάξεις Ελληνικής Αστυνομίας   991 δ. Αποδεικτικό καταβολής του τέλους που προβλέπεται από τη διάταξη του πρώτου εδαφίου της παρ. 3 του άρθρ. 13 του Νόμ. 2622/1998. 3.Σε περίπτωση μεταβολής των προϋποθέσεων, βάσει των οποίων εγκρίθηκε η σύνδεση ή η συνέχιση αυτής, υποβάλλονται εξαρχής όλα τα προβλεπόμενα από την παρ. 1 του παρόντος δικαιολογητικά, εκτός εάν η μεταβολή αναφέρεται μόνο στην αλλαγή του προσώπου του υπεύθυνου χειριστή - συντηρητή του συστήματος. 4.Για κάθε σύνδεση συστήματος συναγερμού με Αστυνομική Υπηρεσία ή συνέχιση αυτής υποβάλλεται αίτηση χωριστά, η οποία εξετάζεται αυτοτελώς. Διαδικασία Άρθρ.3.-1.Οι αναφερόμενες στην παρ. 1 του προηγούμενου άρθρου Υπηρεσίες που δέχονται τα δικαιολογητικά, μετά τον έλεγχο αυτών ως προς την πληρότητα και την ορθότητά τους, τα υποβάλλουν με αιτιολογημένη πρόταση στην οικεία Δ/νση άμεσης Δράσης των Γενικών Αστυνομικών Διευθύνσεων Αττικής και Θεσσαλονίκης ή Αστυνομική Διεύθυνση Νομού. 2.Για την έγκριση της σύνδεσης ή της συνέχισης αυτής, αποφαίνεται ο Διευθυντής της οικείας Διεύθυνσης Άμεσης Δράσης ή Αστυνομικός Διευθυντής Νομού, ύστερα από σύμφωνη γνώμη της Επιτροπής της επομένης παραγράφου. Η απόφαση εκδίδεται σε 4 αντίτυπα, ένα εκ των οποίων παραμένει στο αρχείο της εκδούσας αρχής, ένα επιδίδεται με αποδεικτικό στον ενδιαφερόμενο και τα λοιπά κοινοποιούνται στη Διεύθυνση Δημόσιας Ασφάλειας του Υπουργείου Δημόσιας Τάξης και την Υπηρεσία υποδοχής του συστήματος συναγερμού. 3.Η αξιολόγηση των υποβαλλομένων αιτήσεων σύνδεσης ή συνέχισης αυτής γίνεται από τριμελή Επιτροπή, η οποία συγκροτείται με απόφαση του οικείου Γενικού Αστυνομικού Διευθυντή ή Αστυνομικού Διευθυντή Νομού και αποτελείται, στις μεν Διευθύνσεις Άμεσης Δράσης από έναν εκ των Υποδιευθυντών αυτών ως πρόεδρο και έναν ανώτερο Αξιωματικό των οικείων Διευθύνσεων Αστυνομίας και Ασφαλείας, ως μέλη, στις δε Αστυνομικές Διευθύνσεις Νομών από έναν εκ των Υποδιευθυντών αυτών ως πρόεδρο, τον Διοικητή του οικείου Αστυνομικού Τμήματος ή Τμήματος Ασφαλείας και έναν κατώτερο Αξιωματικό της Αστυνομικής Διεύθυνσης, ως μέλη. Προς εξυπηρέτηση του έργου της ως άνω Επιτροπής ορίζεται ως γραμματέας αυτής κατώτερος Αξιωματικός της οικείας Διεύθυνσης Άμεσης Δράσης ή του Επιτελείου της οικείας Αστυνομικής Διεύθυνσης Νομού, κατά περίπτωση. 4.Για την αξιολόγηση των αιτήσεων, η ανωτέρω Επιτροπή συνεδριάζει το αργότερο μέσα στον επόμενο από την υποβολή της αίτησης μήνα και γνωματεύει επ’ αυτών με βάση τα κριτήρια και τα υποβαλλόμενα δικαιολογητικά που προβλέπονται στα άρθρ. 1 και 2 της παρούσας απόφασης. Προσφυγή Άρθρ.4.-Κατά της απόφασης που απορρίπτει αίτηση για χορήγηση έγκρισης (άδειας) σύνδεσης ή συνέχισης αυτής, επιτρέπεται η άσκηση ενδικοφανούς προσφυγής ενώπιον του οικείου Γενικού Αστυνομικού Διευθυντή ή Επιθεωρητή Αστυνομίας, προκειμένου περί αποφάσεως Διευθυντή Διευθύνσεως Άμεσης Δράσης ή Αστυνομικού Διευθυντή Νομού, αντίστοιχα, εντός αποκλειστικής προθεσμίας 10 ημερών από την κοινοποίησή της. Η κατάθεση της προσφυγής γίνεται στην Αστυνομική αρχή που εξέδωσε την απόφαση, η οποία την υποβάλλει δια του ταχύτερου μέσου στο κατά τα ανωτέρω αρμόδιο όργανο, το οποίο και αποφαίνεται οριστικά. Αστυνομικές Υπηρεσίες υποδοχής συνδέσεων. Άρθρ.5.-Η σύνδεση των συστημάτων συναγερμού πραγματοποιείται, στις μεν Γενικές Αστυνομικές Διευθύνσεις Αττικής και Θεσσαλονίκης με τα R/T κέντρα των οικείων Διευθύνσεων Άμεσης Δράσης, στις δε Αστυνομικές Διευθύνσεις χώρας με τα R/T κέντρα αυτών. Κατ’ εξαίρεση, στις εκτός έδρας των Αστυνομικών Διευθύνσεων περιοχές, η σύνδεση γίνεται με το οικείο Αστυνομικό Τμήμα. Υποχρεώσεις. Άρθρ.6.-1.Οι αστυνομικές Υπηρεσίες υποδοχής των συνδέσεων που έχουν τύχει σχετικής έγκρισης (άδειας) υποχρεούνται να διευκολύνουν το αρμόδιο για τη σύνδεση του συστήματος συναγερμού συνεργείο, υποδεικνύοντας το σημείο τοποθέτησής του, ώστε να μην παρεμποδίζεται η λειτουργία της Υπηρεσίας. 2.Οι συνδεόμενοι με τις αστυνομικές Υπηρεσίες μέσω συστημάτων συναγερμού υποχρεούνται όπως: α. Προσκομίζουν στις Αστυνομικές Υπηρεσίες με τις οποίες πραγματοποιείται η σύνδεση ή συνέχιση αυτής αποδεικτικό καταβολής του τέλους που προβλέπεται από τη διάταξη του δευτέρου εδαφίου της παρ. 3 του άρθρ. 13 του Νόμ. 2622/1998. β. Μεριμνούν με δαπάνες τους για την εγκατάσταση και συντήρηση του συστήματος συναγερμού, καθώς και για την αποσύνδεση αυτού σε περίπτωση διακοπής της σύνδεσης. (Μετά τη σελ. 24,91086) Σελ.  24,91087 Τεύχος 1336 Σελ. 107 Οργανικές Διατάξεις Ελληνικής Αστυνομίας 4.ΑΑ.α.35   992 γ. Μεριμνούν για την καλή λειτουργία του συστήματος συναγερμού και προβαίνουν στην άμεση αποκατάσταση των παρουσιαζόμενων σ’ αυτό βλαβών, προς αποφυγή άσκοπής κινητοποίησης της δημόσιας δύναμης. δ. Ενημερώνουν αμέσως τις Αστυνομικές Υπηρεσίες υποδοχής της σύνδεσης, σε περίπτωση βλάβης του συστήματος ή δοκιμαστικής χρήσης αυτού. ε. Αντικαθιστούν το σύστημα συναγερμού όταν είναι ελαττωματικό ή επηρεάζεται σε υπερβολικό βαθμό από εξωγενείς παράγοντες. Χρόνος ισχύος - Ανάκληση έγκρισης. Άρθρ.7.-1.Η έγκριση σύνδεσης ή συνέχισης αυτής διαρκεί ένα ημερολογιακό έτος. 2.Σε περίπτωση παράβασης των διατάξεων της παρούσας, η χορηγηθείσα έγκριση (άδεια) σύνδεσης ή συνέχισης αυτής ανακαλείται και η σύνδεση διακόπτεται αυτοδικαίως. 3.Για την διακοπή της σύνδεσης ενημερώνεται εγγράφως ο ενδιαφερόμενος, προκειμένου δε περί ενσύρματων συνδέσεων το σχετικό έγγραφο κοινοποιείται στον Ο.Τ.Ε. Μεταβατική διάταξη Άρθρ.8.-1.Οι υπεύθυνοι των ήδη συνδεδεμένων χώρων κατά την έναρξη ισχύος της παρούσας μέσω συστημάτων συναγερμού με Αστυνομικές Υπηρεσίες υποχρεούνται όπως, εντός μηνός αφότου ειδοποιηθούν εγγράφως από τις εν λόγω Υπηρεσίες, υποβάλουν στις οριζόμενες στο άρθρ. 2 της παρούσας Υπηρεσίες τα προβλεπόμενα στην παρ. 1 του ιδίου άρθρου δικαιολογητικά, προκειμένου να αποφασισθεί η χορήγηση ή μη της έγκρισης (άδειας) συνέχισης της σύνδεσης. Παρερχομένης άπρακτης της ανωτέρω πρ5οθεσμίας, η υφιστάμενη σύνδεση διακόπτεται αυτοδικαίως, εφαρμοζομένης αναλόγως της διάταξης της παρ. 3 του προηγούμενου άρθρου. Εκδόθηκε η με αριθμ. 8518/9/ι-κε/ 16 Νοεμ. - 8 Δεκ. 1999 (ΦΕΚ Β΄ 2128) αποφ. Υπ. Δημ. Τάξης για παράταση μέχρι 31-12-1999 της προθεσμίας που προβλέπεται από την άνω παρ. γι’ αυτούς που εκλήθηκαν να υποβάλουν εγγράφως τα σχετικά δικαιολογητικά. 2.Σε περίπτωση που απαιτείται μεταφορά της εγκριθείσας κατά τα ανωτέρω σύνδεσης στις Αστυνομικές Υπηρεσίες υποδοχής του άρθρ. 5 της παρούσας, αυτή ενεργείται με μέριμνα και δαπάνες των ενδιαφερομένων. Σελ.  24,91088 Τεύχος 1336 Σελ. 108 Έναρξη ισχύος. Άρθρ.9.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.  Για την ανάθεση στην Ελληνική Αστυνομία (ΕΛ. ΑΣ) και στο Λιμενικό Σώμα (Λ.Σ) της τήρησης της τάξης κατά την διάρκεια οποιασδήποτε αθλητικής συνάντησης, τη διάθεση επιπλέον προσωπικού σε αγώνες αυξημένης επικινδυνότητας με καταβολή ανάλογης αποζημίωσης, βλ. παρ. 4 και 5 εδαφ. β άρθρ. 41 Νόμ. 2725/15-17 Ιουν. 1999 (ΦΕΚ Α΄ 121), Τόμ. 32 σελ. 648,147.